OpenLLM-France/wikimedia huggingface dataset:
# Cambra de Representants d'Austràlia

La Cambra de Representants (en anglès: House of Representatives) és la cambra baixa del Parlament d'Austràlia. La seva composició i poders s'estableixen en la Constitució d'Austràlia. Els membres representen a les divisions electorals segons la població.
La Cambra té un mandat màxim de tres anys a partir de la data de la primera sessió, però en una sola ocasió des de la creació s'ha aconseguit el termini màxim. La cambra gairebé sempre es dissol anticipadament.Les eleccions per als membres es duen a terme generalment juntament amb les del Senat. A un membre de la Cambra se'n diu "Membre del Parlament" ("MP" o "Membre"). El govern de torn, ha d'aconseguir i mantenir la confiança de la Cambra per a romandre en el poder.
Consta de 151 membres, el nombre de membres no és fix, pot variar amb els canvis de límits de les redistribucions electorals, que calen de manera regular. L'augment general més recent va ser a les eleccions de 1984, quan va augmentar de 125 a 148 membres. Es va reduir a 147 en les eleccions de 1993, va tornar a 148 en les eleccions de 1996, va augmentar a 150 en les eleccions de 2001, i actualment se situa en 151 a partir de les eleccions de 2019.
Cada membre és elegit mitjançant votació de segona volta instantània de preferència total de districtes electorals d'un sol membre coneguts com a divisions electorals. Això es va posar en marxa després de les eleccions parcials de Swan de 1918, on els laboristes van guanyar inesperadament en les primàries, no obstant això amb l'ajuda de la divisió de vots en els partits conservadors.

## Referències

* ↑ corporateName=Commonwealth Parliament; address=Parliament House, Canberra. «CHAPTER 21 | Relations with the House of Representatives» (en anglès australià). www.aph.gov.au. [Consulta: 24 setembre 2021].
* ↑ corporateName=Commonwealth Parliament; address=Parliament House, Canberra. «House of Representatives Practice, 6th edition – HTML version» (en anglès australià). www.aph.gov.au. [Consulta: 24 setembre 2021].
* ↑ corporateName=Australian Electoral Commission; address=50 Marcus Clarke Street, Canberra ACT 2600; contact=13 23 26. «Determination of membership entitlement to the House of Representatives» (en anglès australià). Australian Electoral Commission. [Consulta: 2 octubre 2021].
# Comptador elèctric

El comptador elèctric o mesurador de consum elèctric és un dispositiu que mesura el consum d'energia elèctrica d'un circuit o un servei elèctric, essent aquesta la seva aplicació usual. Hi ha mesuradors electromecànics i n'hi ha d'electrònics. Els mesuradors electromecànics utilitzen bobinatges de corrent i de tensió per a crear corrents paràsits en un disc que, sota la influència dels camps magnètics, produeix un gir que mou les agulles de la caràtula. Els mesuradors electrònics utilitzen un convertidor analògic-digital per a fer la conversió. Existeixen comptadors bidireccionals per al balanç zero, que possibiliten comprar i vendre electricitat, no només comprar-ne a la xarxa elèctrica.

## Funcionament

El mesurador electromecànic utilitza dos jocs de bobines que produeixen camps magnètics; aquests camps actuen sobre un disc conductor magnètic on es produeixen corrents paràsits.
L'acció de a) els corrents paràsits produïts per les bobines de corrent sobre el camp magnètic de les bobines de voltatge i, b) l'acció dels corrents paràsits produïts per les bobines de voltatge sobre el camp magnètic de les bobines de corrent, dona un resultat vectorial tal que produeix un parell motor sobre el disc. El parell de gir és proporcional a la potència consumida pel circuit.
El disc està suportat per camps magnètics i és damunt de suports de robí per a disminuir-ne la fricció. Un sistema d'engranatges transmet el moviment del disc a les agulles que compten el nombre de voltes del mesurador. A major potència més ràpid gira el disc, acumulant més girs conforme passa el temps.
Les tensions màximes que suporten els mesuradors elèctrics, són d'uns 600 volts i els corrents màxims poden ser de fins a 200 amperes. Quan les tensions i els corrents excedeixen aquests límits, calen transformadors de mesura de tensió i de corrent. S'utilitzen factors de conversió per a calcular el consum en aquests casos.
El comptador també té una bobina d'ombra, que és una xapa curtcircuitada. Aquesta bobina posseeix una resistència menyspreable i, per tant, en aquesta es genera un corrent elèctric molt important. En estar sotmesa a un camp, aquesta generarà un parell motor que eliminarà el coeficient de fregament dels engranatges. El mesurador començarà a funcionar amb l'1% de la càrrega i entre un factor de potència 0,5 en avenç i endarreriment.

## Bibliografia

* Comissió Electrotècnica Internacional (IEC)
# Arktikugol

Arktikugol (en rus: Арктикуголь, literalment: carbó àrtic) és una empresa minera pertanyent a l'estat rus que opera a Barentsburg, Svalbard, Noruega. Encara que el carbó és abundant, no és freqüentment exportat, i l'empresa és fortament subvencionada pel govern de Rússia. L'empresa també havia operat anteriorment a la mina de carbó de Pyramiden, també a Svalbard.

## Història

La primera resolució soviètica respecte d'interessos dins la mineria del carbó a Svalbard va ser signada el 29 de juliol de 1920. Dins l'any 1927, el predecessor d'Arktikugol, Sojusljesprom, va comprar la mina de carbó tancada anomenada Pyramiden a l'empresa de carbó sueca Svenska Stenkolsaktiebolaget Spetsbergen. Durant el 1931, Sojusljesprom va comprar el carbó a l'empresa minera Russki Grúmant Ltd., la qual va posseir la mina de carbó de Grúmant. El mateix any, Sojusljesprom va proposar establir una empresa separada pel carbó miner en l'Àrtida i com a resultat el 7 d'octubre de 1931 Arktikugol es va establir tenint la seva seu a Moscou. Tots els drets i obligacions de la Unió soviètica a Svalbard van ser transferit a l'empresa novament establerta. Això formava part de l'estratègia per assegurar una presència russa a l'arxipèlag, des del Tractat de Svalbard de 1920 el qual va assegurar que tots països signants del tractat tindrien iguals dret per l'explotació dels recursos naturals de l'arxipèlag.
L'any 1932, Arktikugol va adquirir N.V. Nederlandsche Spitsbergen Compagnie (Nespico), la qual posseïa la mina de carbó de Barentsburg i els establiments miners situats a l'actual ciutat fantasma de Pyramiden.
El 1941, el funcionament d'Arktikugol va ser aturat i els treballadors van ser evacuats a Arkhàngelsk, Unió soviètica, durant la Segona Guerra Mundial, davant la imminent invasió per part dels nazis. Les operacions mineres retornaren el 1946 a les mines de Grúmant i de Barentsburg. Al mateix any, es va iniciar la construcció de la mina de Pyramiden. La mina va restar oberta des del 1956. El 1961, es va decidir tancar la mina de Grúmant, i un any després va ser tancada. La mina va ser arrendada per 25 anys a la Norske Spitsbergen Kulkompani.
Hi ha el projecte de construir una mina nova a Grúmant. El 1998 l'empresa va tancar la mina de Pyramiden, i el poble va esdevenir una ciutat de fantasma com ho és Grúmant.

## Enllaços externs

* Lloc web oficial
# Willy Arend

Willy Arend (Hannover, 2 de maig de 1878 - Berlín, 25 de març de 1964) fou un ciclista alemany, professional des del 1896 fins al 1923. Especialitzat en el ciclisme en pista va ser el primer alemany a proclamar-se campió del món. Considerat una de les primeres estrelles d'aquest esport, va competir durant més de 20 anys. Malgrat la gran fortuna que va guanyar, Arend va morir en la pobresa degut a les diferents dificultats que va passar el seu país.

## Palmarès en pista

* 1896
** Campió d'Alemanya en Velocitat
* 1897
** Campió del món de Velocitat
** Campió d'Europa de Velocitat
** Campió d'Alemanya en Velocitat
* 1901
** Campió d'Europa de Velocitat
* 1910
** 1r als Sis dies de Bremen (amb Eugen Stabe)
** 1r als Sis dies de Kiel (amb Eugen Stabe)
* 1921
** Campió d'Alemanya en Velocitat

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Dunc Munro

Dunc Munro (Consell de Moray, 19 de gener de 1901 - Montreal, 3 de gener de 1958) va ser un jugador i entrenador d'hoquei sobre gel canadenc que va competir durant les dècades de 1920 i 1930. Nascut a Escòcia, emigrà amb la seva família quan era un nen a Toronto, Ontario, on va aprendre a jugar a hoquei. De jove també destacà com a atleta. Estudià a la University of Toronto Schools, on jugà a hoquei i guanyà la primera Memorial Cup.
Abans de jugar a la National Hockey League jugà al Toronto Granites. El 1924 va prendre part en els Jocs Olímpics de Chamonix, on guanyà la medalla d'or en la competició d'hoquei sobre gel.
Un cop finalitzats aquests Jocs passà a jugar a la NHL amb els Montreal Maroons, amb qui guanyà la Stanley Cup de 1926. El 1928 va perdre la final contra el New York Rangers. Un atac de cor el va allunyar temporalment dels camps de joc el 1929. En recuperar-se fou nomenat jugador-entrenador durant la temporada 1929-1930. El 1931-1932 fitxà pel Montreal Canadiens i a final de la temporada es retirà.

## Referències

* 1 2 «Dunc Munro Olympic Results». sports-reference.com. Arxivat de l'original el 14 de març 2010. [Consulta: 28 gener 2019].
# Illa Bolxevic

L'illa Bolxevic (rus: о́стров Большеви́к, romanitzat: óstrov Bolxevik) és l'illa més meridional de l'arxipèlag rus de la Terra del Nord, a l'Àrtic, entre el mar de Kara i el mar de Làptev. És la segona illa més gran de l'arxipèlag i la més meridional. Al sud està separada del continent per l'estret de Vilkitski, i al nord-oest de l'illa de la Revolució d'Octubre per l'estret de Xokalski.
L'illa, juntament amb la costa oriental del que es va anomenar Terra de l'Emperador Nicolau II, va ser descoberta per Boris Vilkitsky en el moment de l'Expedició Hidrogràfica de l'Oceà Àrtic de 1913. La seva insularitat, però, no es va demostrar fins al 1931, quan Georgy Ushakov i Nikolay Urvantsev van traçar l'arxipèlag durant la seva expedició de 1930–32. Que foren els qui li donaren aquest nom en honor dels bolxevics, els primers comunistes russos. Segons un decret aprovat l'1 de desembre del 2006 per l'extint govern regional de Taimíria, l'illa ha estat reanomenada illa de Santa Olga (остров Святой Ольги, óstrov Sviatoi Olgui) en honor de la gran duquessa Olga, assassinada durant la Revolució Russa.
Té una superfície estimada d'11.312 km². És muntanyosa, amb una altitud màxima de 935 m. Un 30% de l'illa és coberta de glaceres (Leningrad, Semiónov – Tian Xanski i Kropotkin), mentre que les planes costaneres tenen una vegetació esparsa de molses i líquens. Allotja la base àrtica Prima.

## Referències

* 1 2 Barr, William «Severnaya Zemlya: the last major discovery». Geographical Journal, vol. 141, 1, 1975, pàg. 59–71. JSTOR: 1796946.
* ↑ McCoy, John F. (ed.) (2002) Geo-Data: The World Geographical Encyclopedia Thomson-Gale
* ↑ «"Severnaya Zemlya"». Arxivat de l'original el 2010-12-23. [Consulta: 14 març 2009]. (translated as "North Land). Oceandots.com. Accessed May 2011
* ↑ Фотогалерея: 2004 - "Полярное Кольцо" - Местонахождение: 17 мая, Северная Земля, о.Большевик, м.Баранова, п/ст Примах
# Serra d'arquet

La serra d'arquet és una eina de tall per metalls, ossos o marqueteria. Algunes porten subjeccions que mantenen la serra ferma i la tornen fàcil de manipular. La fulla intercanviable és de dents fins i està tensionada sobre una muntura. S'ha de col·locar la fulla correctament, és a dir, amb les dents cap a davant per permetre el tall en el moviment d'avanç.

## Referències

* ↑ «Serra d'arquet». Gran Enciclopèdia Catalana. Barcelona: Grup Enciclopèdia Catalana.
* 1 2 «Serra d'arquet». Tecnologia primer ESO. [Consulta: 16 agost 2021].
* ↑ Serra Subirà, Eduard. Materials i eines de l'escultor. Barcelona: Publicacions Universitat de Barcelona, 1992, p. 146. ISBN 84-475-0148-5.
# Herbert Plaxton

Herbert Plaxton (Barrie, 22 d'abril de 1901 - Toronto, 7 de novembre de 1970) va ser un jugador d'hoquei sobre gel canadenc que va competir durant la dècada de 1920. Era germà de Hugh Plaxton i cosí de Roger Plaxton, ambdós jugadors d'hoquei sobre gel.
El 1928 va prendre part en els Jocs Olímpics de Sankt Moritz, on guanyà la medalla d'or en la competició d'hoquei sobre gel.

## Referències

* 1 2 «Bert Plaxton Olympic Results». sports-reference.com. Arxivat de l'original el 15 de desembre 2012. [Consulta: 24 febrer 2018].
# John Bent

John Bent (Eagles Mere, 5 d'agost de 1908 - Lake Forest, 5 de juny de 2004) va ser un jugador d'hoquei sobre gel estatunidenc que va competir durant les dècades de 1920 i 1930. Estudià a la Universitat Yale.
El 1932 va prendre part en els Jocs Olímpics de Lake Placid, on guanyà la medalla de plata en la competició d'hoquei sobre gel.

## Referències

* 1 2 «Johnny Bent Olympic Results». sports-reference.com. Arxivat de l'original el 17 d’abril 2020. [Consulta: 8 abril 2019].
# John Lyons

John Lyons (Massachusetts, 31 de març de 1900 - Massachusetts, 15 de gener de 1971) va ser un jugador d'hoquei sobre gel estatunidenc que va competir durant la dècada de 1920.
El 1924 va prendre part en els Jocs Olímpics de Chamonix, on guanyà la medalla de plata en la competició d'hoquei sobre gel. A nivell de clubs jugà al Boston Athletic Association.

## Referències

* 1 2 «John Lyons Olympic Results». sports-reference.com. Arxivat de l'original el 8 d’agost 2017. [Consulta: 22 febrer 2018].
# John Porter (jugador d'hoquei sobre gel)

John Porter (Toronto, 21 de gener de 1904 - Toronto, 6 d'agost de 1997) va ser un jugador d'hoquei sobre gel canadenc que va competir durant la dècada de 1920.
El 1928 va prendre part en els Jocs Olímpics de Sankt Moritz, on guanyà la medalla d'or en la competició d'hoquei sobre gel. En finalitzar els Jocs fa fer d'entrenador a l'equip de la Universitat de Toronto entre 1928 i 1931.

## Referències

* 1 2 «Jack Porter Olympic Results». sports-reference.com. Arxivat de l'original el 14 de desembre 2012. [Consulta: 5 juny 2018].
# Josef Trousílek

Josef Trousílek (Praga, 16 de març de 1918 - Praga, 5 d'octubre de 1990) va ser un jugador d'hoquei sobre gel txec que va competir sota bandera txecoslovaca durant les dècades de 1930 i 1940.
El 1948 va prendre part en els Jocs Olímpics d'Hivern de St. Moritz, on guanyà la medalla de plata en la competició d'hoquei sobre gel. En el seu palmarès també destaquen dues medalles d'or al Campionat del Món d'hoquei sobre gel, el 1947 i 1949.

## Referències

* 1 2 «Olympedia – Josef Trousílek». [Consulta: 20 gener 2025].
# Leon Tuck

Leon Parker Tuck (Winchester, Massachusetts, 25 de maig de 1891 - Boston, 2 de setembre de 1973) va ser un jugador d'hoquei sobre gel estatunidenc que va competir a començaments del segle xx.
El 1920, un cop superada la Primera Guerra Mundial, va prendre part en els Jocs Olímpics d'Anvers, on guanyà la medalla de plata en la competició d'hoquei sobre gel.

## Referències

* ↑ «Leon Tuck Olympic Results». sports-reference.com. Arxivat de l'original el 18 d’abril 2020. [Consulta: 18 juliol 2017].
# Marja-Helena Pälvilä

Marja-Helena Pälvilä (Oulu, 4 de març de 1970) és una jugadora d'hoquei sobre gel finlandesa, ja retirada, que va competir entre el 1992 i el 2013. Jugava de defensa.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel. Quatre anys més tard, als Jocs de Salt Lake City, fou quarta en la mateixa competició. Als Jocs de Torí del 2006 repetí la quarta posició final.
En el seu palmarès també destaquen dues medalles de bronze al Campionat del món i una de bronze al Campionat d'Europa. Amb la selecció finlandesa jugà un total de 97 partits. A nivell de clubs jugà al Joensuun Kiekko-Poikia, Kerava Shakersia, Oulun Kärppiä i Espoo Bluesia. Guanyà dues lligues finlandeses, el 1994 i 2002.

## Referències

* ↑ «Marja-Helena Pälvilä Olympic Results». sports-reference.com. Arxivat de l'original el 2020-04-17. [Consulta: 31 març 2020].
* ↑ «Marja-Helena Pälvilä». eliteprospects.com. [Consulta: 31 març 2020].
* ↑ Siukonen, Markku. Urheilukunniamme puolustajat – Suomen olympiaedustajat 1906–2000 (en finès). Graface Jyväskylä, 2001, p. 262. ISBN 951-98673-1-7.
* ↑ Torvinen, Jukka. Jääkiekkokirja 2007–2008 (en finès). Egmont Kustannus Oy Ab, 2007, p. 204–205, 213, 234. ISBN 952-469-617-7.
# Nils Johansson

Nils Johansson (Estocolm, 3 d'octubre de 1904 - Estocolm, 8 de desembre de 1936) va ser un jugador d'hoquei sobre gel i bandy suec que va competir durant la dècada de 1920. Era el pare de la saltadora Märta Johansson.
El 1928 va prendre part en els Jocs Olímpics de Sankt Moritz, on guanyà la medalla de plata en la competició d'hoquei sobre gel. El 1926 havia guanyat la lliga sueca amb el Djurgårdens IF.

## Referències

* 1 2 «Charlie Delahey Olympic Results». sports-reference.com. Arxivat de l'original el 22 d’octubre 2012. [Consulta: 5 juny 2018].
* ↑ Nils Johansson. Swedish Olympic Committee
# Osborn Anderson

Osborn Anderson (Fredrikstad, 15 d'octubre de 1908 - Lynn, 31 de gener de 1989) va ser un jugador d'hoquei sobre gel estatunidenc que va competir durant les dècades de 1920 i 1930.
Nascut a Noruega, de ben petit es traslladà a viure a Massachusetts, als Estats Units amb els seus pares. De jove jugà a futbol americà i beisbol, però fou en l'hoquei sobre gel on sobresortí més.
El 1931 va guanyar la medalla de plata al Campionat del Món d'hoquei sobre gel i el 1932, en els Jocs Olímpics d'Hivern de Lake Placid, guanyà una nova medalla de plata en la competició d'hoquei sobre gel.
Després dels Jocs Olímpics va passar a jugar a l'Atlantic City Sea Gulls de la lliga d'hoquei Tri-State. Aquesta lliga es convertí en l'Eastern Amateur Hockey League el 1933-1934, una lliga menor per de la NHL. Anderson va romandre a l'EAHL durant 15 anys, on es va guanyar una gran reputació com un dels jugadors més nets de la lliga.

## Referències

* ↑ «Ty Anderson's Obituary». Boston Globe (Boston, Massachusetts), February 2, 1989. Arxivat de l'original el November 3, 2012. [Consulta: 16 febrer 2010].
* ↑ «Olympedia – Ty Anderson». [Consulta: 16 gener 2025].
* ↑ «FROM ATLANTIC CITY TO TORONTO: The Boardwalk Trophy and the Eastern Hockey League». Chuck Miller. [Consulta: 16 febrer 2010].
# Petra Vaarakallio

Petra Vaarakallio (Hèlsinki, 17 de juny de 1975) és una jugadora d'hoquei sobre gel finlandesa, ja retirada, que va competir entre el 1992 i el 2006. Jugava de davantera.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel. Quatre anys més tard, als Jocs de Salt Lake City, fou quarta en la mateixa competició.
En el seu palmarès també destaquen quatre medalles de bronze al Campionat del món, dues medalles d'or i una de bronze al Campionat d'Europa. Amb la selecció finlandesa jugà un total de 126 partits en què marcà 51 gols i va fer 67 assistències. A nivell de clubs guanyà set lligues finlandeses entre el 1999 i el 2005 amb l'Espoo Blues.

## Referències

* ↑ «Petra Vaarakallio Olympic Results». sports-reference.com. Arxivat de l'original el 2020-04-17. [Consulta: 30 març 2020].
* ↑ «Petra Vaarakallio kaikkien aikojen pistepörssin kärkeen» (en finlandès). kaleva.fi. [Consulta: 30 març 2020].
* ↑ «Petra Vaarakallio». eliteprospects.com. [Consulta: 30 març 2020].
# Robert Livingston

Robert Livingston (Nova York, 3 de novembre de 1908 - New Canaan, 2 d'abril de 1974) va ser un jugador d'hoquei sobre gel estatunidenc que va competir durant les dècades de 1920 i 1930. Estudià a la Universitat de Princeton.
El 1932 va prendre part en els Jocs Olímpics de Lake Placid, on guanyà la medalla de plata en la competició d'hoquei sobre gel.

## Referències

* 1 2 «Bob Livingston Olympic Results». sports-reference.com. Arxivat de l'original el 8 d’agost 2017. [Consulta: 5 abril 2019].
# Romeo Rivers

Romeo Rivers (Manitoba, 28 de març de 1907 - Winnipeg, 4 de maig de 1986) va ser un jugador d'hoquei sobre gel canadenc que va competir durant les dècades de 1920 i 1930.
Amb el Winnipeg Hockey Club guanyà l'Allan Cup de 1931. El 1932 va prendre part en els Jocs Olímpics de Lake Placid, on guanyà la medalla d'or en la competició d'hoquei sobre gel.
En el seu palmarès també destaca una medalla d'or al Campionat del Món d'hoquei gel de 1935.

## Referències

* 1 2 «Romeo Rivers Olympic Results». sports-reference.com. Arxivat de l'original el 1 d’octubre 2019. [Consulta: 7 abril 2019].
# Rudi Ball

Rudi Ball (Berlín, 17 de març de 1910 - Johannesburg, 19 de setembre de 1975) va ser un jugador d'hoquei sobre gel alemany que va competir durant la dècada de 1930. Des del 2004 forma part de l'International Ice Hockey Hall of Fame.
El 1932 va prendre part en els Jocs Olímpics d'Hivern de Lake Placid, on guanyà la medalla de bronze en la competició d'hoquei sobre gel. Quatre anys més tard, als Jocs de Garmisch-Partenkirchen, fou cinquè en la mateixa competició. Junt a Helene Mayer, van ser els únics esportistes jueus que van representar Alemanya en aquests Jocs.
El 1948 es va traslladar a viure a Sud-àfrica, on morí el 1975.

## Referències

* ↑ IIHF Hall of Fame
* ↑ Lődden, Hans-Jǜrgen. «Rudolf "Rudi" Ball» (en alemany). Groß Glienicker Kreis. [Consulta: 25 juny 2023].
* 1 2 «Olympedia – Rudi Ball». [Consulta: 15 gener 2025].
* ↑ Taylor, Paul. Jews and the Olympic Games: The Clash Between Sport and Politics : with a Complete Review of Jewish Olympic Medallists (en anglès). Sussex Academic Press, 2004. ISBN 978-1-903900-87-1.
# Vladimír Zábrodský

Vladimír Zábrodský (Praga, 7 de març de 1923 - Estocolm, 20 de març de 2020) va ser un jugador d'hoquei sobre gel i tennista txec que va competir entre les dècades de 1930 i 1960. És considerat un dels millors jugadors d'hoquei sobre gel txec de la postguerra. Era germà del també jugador d'hoquei Oldřich Zábrodský.
El 1948 va prendre part en els Jocs Olímpics d'Hivern de St. Moritz, on guanyà la medalla de plata en la competició d'hoquei sobre gel. En el seu palmarès també destaquen dues medalles d'or al Campionat del Món d'hoquei sobre gel, el 1947 i 1949. A nivell de clubs va jugar més de 300 partits i va marcar més de 500 gols a les lligues txeques. El 1997 fou inclòs a l'International Ice Hockey Federation Hall of Fame.
El 1950 va ser arrestat, juntament amb 11 companys de la selecció nacional txecoslovaca, pel govern comunista acusats de planejar la deserció. Els altres companys foren empresonats i torturats, i tan sols ell no fou declarat culpable, cosa que fa sospitar que fos un espia del govern.
Com a jugador de tennis va representar Txecoslovàquia a la Copa Davis els anys 1948, 1955 i 1956. Fou subcampió nacional individual el 1955 i semifinalista en diverses ocasions.
El 1964 va emigrar a Suècia on va entrenar diversos clubs d'hoquei suecs i jugadors de tennis.

## Referències

* ↑ «IIHF - Hall of Famer Zabrodsky passes» (en anglès). [Consulta: 21 gener 2025].
* ↑ «IIHF Hall of Fame member Zábrodský passes away aged 97». Inside the Games, 21-03-2020. Arxivat de l'original el 2024-06-24.
* 1 2 3 4 5 6 7 «Olympedia – Vladimír Zábrodský». [Consulta: 21 gener 2025].
* ↑ «IIHF - Hall of Fame» (en anglès). [Consulta: 21 gener 2025].
* ↑ «Davis Cup - Players». www.daviscup.com. [Consulta: 11 maig 2020].
# Walter Monson

Walter Monson (Winnipeg, 29 de novembre de 1909 - Winnipeg, 9 de gener de 1988) va ser un jugador d'hoquei sobre gel canadenc que va competir durant les dècades de 1920 i 1930.
El 1932 va prendre part en els Jocs Olímpics de Lake Placid, on guanyà la medalla d'or en la competició d'hoquei sobre gel.
Posteriorment, entre 1936 i 1940, va emigrar al Regne Unit, on va jugar com a professional amb els Harringay Racers. A la fi de la Segona Guerra Mundial va tornar al Canadà, on exercí d'entrenador. El 1955 fou inclòs al British Ice Hockey Hall of Fame i més tard al Manitoba Hockey Hall of Fame.

## Referències

* 1 2 «Willy Monson Olympic Results». sports-reference.com. Arxivat de l'original el 18 de desembre 2012. [Consulta: 7 abril 2019].